Vasvár Város Képviselő-testülete

**J e g y z ő k ö n y v**

**Vasvár Város Önkormányzata Képviselő-testülete 2016. december 6-án megtartott**

**rendkívüli üléséről.**

**Rendelet:**

**13.** Vasvár Város Helyi Építési Szabályzatáról és Szabályozási Tervéről szóló 12/2005.(X.28.) önkormányzati rendelet módosításáról

Vasvár Város Képviselő-testülete

**J e g y z ő k ö n y v**

**Készült** Vasvár Város Önkormányzata Képviselő-testülete 2016. december 6-án megtartott rendkívüli üléséről.

**Az ülés helye:** Városháza nagyterme

**Jelen voltak:** Tóth Balázs polgármester, Sejber Mihály alpolgármester, Galambos István tanácsnok, Dr. Pataky Pál tanácsnok, Gergye Rezső képviselő (5 fő)

**Távolmaradását előre bejelentette:** Dr. Fabók Tibor és Unger József képviselők (2 fő)

**Tanácskozási joggal jelen volt:**

Dr. Ódor Ildikó jegyző és

Varga Zoltán osztályvezető

K

**Tóth Balázs polgármester** köszöntötte a megjelenteket. Megállapította, hogy a képviselő-testület határozatképes, az ülést megnyitotta. Javasolta a meghívóban szereplő napirend megtárgyalását.

Képviselő-testület a napirenddel 5 igen szavazattal – ellenszavazat és tartózkodás nélkül – egyhangúlag egyetértett.

1. **napirendi pont:**

**Vasvár Város Önkormányzata Képviselő-testületének …/2016.(XII…) önkormányzati rendelete Vasvár Város Helyi Építési Szabályzatáról és Szabályozási Tervéről szóló 12/2005.(X.28.) önkormányzati rendelet módosításáról**

**Tóth Balázs polgármester** elmondta, hogy a rendelet-tervezet tartalmazza az Rv62\_2 munkaszámú Ipari park területe tömbre, az Rv62\_3 munkaszámú Karintia Kft. telephelyre és az azt körülvevő tömbre, az Rv62\_4 munkaszámú Broiler csirke nevelő telep övezetre, valamint az Rv62/A munkaszámú közlekedési területre vonatkozó módosításokat, melyeket korábban a 314/2012.(XI.08.) Korm. rendelet 9. mellékeltében felsorolt államigazgatási szervek véleményeztek, azzal egyetértettek. E területrészekre az állami főépítész is kiadta a záró szakmai véleményt, a képviselő-testület pedig határozattal döntött a véleményezési eljárás lezárásról minden módosítás esetében.

Kérdés, hozzászólás nem lévén elfogadásra javasolta a rendelet-tervezetet.

Képviselő-testület a rendelet-tervezettel 5 igen szavazattal – ellenszavazat és tartózkodás nélkül – egyhangúlag egyetértett, majd megalkotta a következő rendeletet:

**Vasvár Város Önkormányzata**

**Képviselő-testületének**

**13/2016.(XII.07.) önkormányzati rendelete**

**Vasvár Város Helyi Építési Szabályzatáról és Szabályozási Tervéről szóló 12/2005.(X.28.) önkormányzati rendelet módosításáról**

Az elfogadott rendelet a jegyzőkönyvhöz csatolva.

**Tóth Balázs polgármester** több tárgy nem lévén az ülést berekesztette.

K.m.e.

TÓTH BALÁZS Dr. ÓDOR ILDIKÓ

polgármester jegyző